চট্টগ্রাম মহানগরী জামায়াতের আমীর মাওলানা  মুহাম্মদ শামসুল ইসলাম এমপি বলেছেন, আল্লাহর ওপর আস্থা ও বিশ্বাস বাদ দিয়ে সমাজতন্ত্র ও ধর্মনিরপেক্ষতা প্রতিষ্ঠা দেশের জনগণ অতীতে যেমন মেনে নেয়নি এখনও মেনে নেবে না। আওয়ামী পুলিশের পেটুয়া বাহিনী ও দলীয় ক্যাডার যুবলীগ-ছাত্রলীগের সন্ত্রাসীদের লেলিয়ে দিয়ে দাঁড়ি-টুপিধারী মাদরাসার শিক্ষক-ছাত্র ও নিরীহ সাধারণ ছাত্রদের ওপর পুলিশের হামলা, মিথ্যা মামলা ও জুলুম-নির্যাতন চালিয়ে ক্ষমতায় টিকে থাকা যাবে না। আওয়ামী লীগ নির্বাচনের পূর্বে ওয়াদা করেছিল কোরআন-সুন্নাহবিরোধী কোন আইন পাস করবে না। কিন্তু আল্লাহ ওপর ঈমান, [...]